མཚན་མོ་དེར་ང་རང་ཁྱིམ་ལ་འབྱོར་ཏེ་ཆུང་མས་དགོང་ཟས་སྤྲད་དུས།ངས་མོའི་ལག་པ་ནས་འཇུས་ཏེ་ང་ཁྱོད་ལ་བཤད་རྒྱུ་ཞིག་ཡོད་ཅེས་བཤད་པ་ན།མོ་མར་བསྡད་དེ་ཁུ་སིམ་པོའི་ངང་དགོང་ཟས་ཟོས་བྱུང་།སྐབས་དེར་ངས་མོའི་མིག་ནང་གི་ན་ཟུག་དེ་བསྐྱར་དུ་མཐོང་བྱུང་བས།གློ་བུར་དུ་རང་སེམས་ཀྱི་སྐད་ཆ་དག་མོར་ཇི་ལྟར་བཤད་དགོས་པའང་ཤེས་མ་སོང་།འོན་ཀྱང་།ངས་ཅི་ཞིག་བསམ་བཞིན་པ་དེ་མོ་ལ་ངེས་པར་དུ་བཤད་དགོས།ང་ཁྱོད་དང་བཟའ་འཐོར་བྱ་འདོད།ངས་བརྗོད་གཞི་དེ་ལྷོད་པོའི་ངང་གླེང་བ་ཡིན།ཕར་བལྟས་ཚོད་ཀྱིས་ངའི་སྐད་ཆས་མོར་གནོད་མེད་པ་འདྲ།མོས་ཞི་འཇམ་གྱི་ངང་ཅིའི་ཕྱིར་ཟེར་བའི་དྲི་བ་ལ་ང་རང་གཡོལ་བ་དེས་མོར་ཁོང་ཁྲོ་བསླངས་སོང་།མོས་ལག་ནང་གི་ཐུར་མ་ཕར་ལ་གཡུགས་ཏེ་ཁྱོད་ནི་སྐྱེས་ཕོ་རབ་ཅིག་མ་རེད་ཅེས་སྐད་བརྒྱབ་བྱུང་།